b'\n_START_ARTICLE_\nViola Kuoksa\n_START_PARAGRAPH_\nLempi Maria Viola Kuoksa-Wave (1. kes\xc3\xa4kuuta 1904 Calumet \xe2\x80\x93 31. lokakuuta 1995 Rovaniemi) oli suomalainen opettaja, hammasl\xc3\xa4\xc3\xa4k\xc3\xa4ri ja kirjailija. H\xc3\xa4n k\xc3\xa4ytti nimimerkki\xc3\xa4 Hannu Taro._NEWLINE_Kuoksan vanhemmat olivat maanviljelij\xc3\xa4 Heikki Vilho Kuoksa ja Briita Kustaava Leivisk\xc3\xa4. H\xc3\xa4n p\xc3\xa4\xc3\xa4si ylioppilaaksi 1923 Lahden yhteiskoulusta ja valmistui kansakoulun opettajaksi Raahen opettajaseminaarista 1925.  Kuoksa opiskeli sitten hammasl\xc3\xa4\xc3\xa4k\xc3\xa4riksi Helsingin yliopistossa ja suoritti odontologian lisensiaatin tutkinnon 1933._NEWLINE_Kuoksa toimi kansakoulun opettajana Rovaniemell\xc3\xa4, Karungissa ja Alatorniossa 1923\xe2\x80\x931927 sek\xc3\xa4 opettajana Lahden ylemm\xc3\xa4ss\xc3\xa4 kansanopistossa 1927\xe2\x80\x931928 ja suomen kielen opettajana Tallinnassa 1931. H\xc3\xa4n toimi viimeksi hammasl\xc3\xa4\xc3\xa4k\xc3\xa4rin\xc3\xa4 Rovaniemell\xc3\xa4 vuodesta 1933 l\xc3\xa4htien._NEWLINE_Viola Kuoksa oli naimisissa 1934\xe2\x80\x931959 mets\xc3\xa4nhoitaja Arvo Gunnar Waven (ent. Wav\xc3\xa9n; 1903\xe2\x80\x931959) kanssa.'